**INDOKLÁS**

**Szuha Község Önkormányzata Képviselő-testületének az Önkormányzat 2020. évi költségvetéséről szóló 2/2020.(III.10.) számú rendeletének indoklása**

A jogalkotásról szóló 2010. évi CXXX. törvény 18. §-ában foglaltak szerint eljárva az ezen tervezetben szereplő önkormányzati rendeletet az alábbiak szerint indokolom.

**Általános indoklás**

Szuha Község Önkormányzata Képviselő-testülete Magyarország Alaptörvénye 32. cikk (2) bekezdésében meghatározott eredeti jogalkotói hatáskörében, Magyarország Alaptörvénye 32. cikk (1) bekezdés f) pontjában meghatározott feladatkörében eljárva, az államháztartásról szóló törvény végrehajtásáról szóló 368/2011. (XII. 31.) Korm. rendeletben szabályozottak szerint, a Magyarország 2020. évi központi költségvetéséről szóló 2019. évi LXXI. törvényben megfogalmazott pénzügyi-gazdasági feltételek figyelembe-vételével alkotta meg az önkormányzat 2020. évi költségvetéséről szóló rendeletet.

**Részletes indokolás**

Az 1. §-hoz

Az önkormányzati rendelet hatályáról rendelkezik.

A 2. §-hoz

Az önkormányzati szinten összesített 2020. évi költségvetési kiadási és bevételi főösszeget határozza meg.

A 3. §-hoz

A Mötv. 111. § (3) bekezdésében fogalt szabálynak megfelelően határozza meg az Önkormányzat működési és felhalmozási mérlegét, költségvetési bevételeit és kiadásait, költségvetési egyenlegét, finanszírozási bevételeit és kiadásait, összes bevételét és kiadását.

A 4. §-hoz

Az Önkormányzat 2020. évre összesített létszámelőirányzatát állapítja meg.

Az 5. §-hoz

A költségvetésben tervezett általános tartalékról és céltartalékról rendelkezik.

A 6. §-hoz

Az Önkormányzat költségvetésében szereplő beruházások kiadásainak és bevételeinek beruházásonkénti részletezését tartalmazza.

A 7.§-hoz

Az Önkormányzat feladatonkénti előirányzatait tartalmazza.

A 8. §-hoz

Az Önkormányzat által nyújtott közvetett támogatásokat tartalmazza

A 9. §-hoz

A Szuhai Kikerics Óvoda 2020. évi költségvetését tartalmazza.

A 10. §-hoz

A Mátramindszenti Közös Önkormányzati Hivatal 2020. évi költségvetését tartalmazza.

A 11. §-hoz

Az önkormányzat engedélyezett létszámkeretét tartalmazza

A 12.§-hoz

A költségvetés végrehajtásának általános szabályait, a takarékos, szigorú gazdálkodás követelményeit, a bevételi és kiadási előirányzatokon belüli gazdálkodás, az előirányzatokon felüli bevételek felhasználásának szabályait, a saját hatáskörben végrehajtható előirányzat-módosítások részletes szabályait, a költségvetési rendelet módosításának szabályait tartalmazza. Meghatározza továbbá az önkormányzati gazdálkodás során év közben létrejött költségvetési hiány finanszírozásának módjait, figyelembe véve a Magyarország stabilitásáról szóló törvény előírásait.

A 13. §-hoz

A költségvetési hiány, a hiány finanszírozásának módját tartalmazza

A 14. §-hoz

A költségvetési rendelet hatálybalépésére vonatkozó szabályozást tartalmazza.